ཐུགས་རྗེ་ཆེན་པོ་ལ་ཕྱག་འཚལ་ལོ། །དང་པོ་སྟོང་པ་ཉིད་དུ་བསྒོམ། དེའི་ངང་
ལ་ཧྲཱིཿདམར་པོ་གཅིག་བསྒོམ། དེ་ཡོངས་སུ་གྱུར་པ་ལས་པདྨ་རིན་པོ་ཆེའི་འདབ་
མ་སྣ་ཚོགས་པ། དེའི་སྟེང་དུ་ཨཱཿདམར་པོ་ཡོངས་སུ་གྱུར་པ་ལས་འཕགས་པ་སྤྱན་
རས་གཟིགས་དབང་ཕྱུག་ཞལ་གཅིག་ཕྱག་གཉིས་པ་སྐུ་མདོག་དམར་པོ་རལ་པའི་
ཐོར་ཚུགས་སུ་འདུག་པ། མཚོག་མའི་སྟེང་ན་སྣང་བ་མཐའ་ཡས་བཞུགས་པ། ཕྱག་
གཡོན་པདྨ་དམར་པོ་ཡུ་བ་དང་བཅས་པ་བསྣམས་པ། གཡས་པས་པུས་མོའི་ཐོག་
ཏུ་མཆོག་སྦྱིན་གྱི་ཚུལ་དུ་བརྐྱང་པ། ན་བཟའ་དང་རྒྱན་གྱིས་བརྒྱན་པ། བཞེངས་
ནས་བཞུགས་པ་བདག་ཉིད་དེ་ལྟ་བུ་གཅིག་ཏུ་བསྒོམས་ནས།
བདག་གི་ཐུགས་
ཀ་ནས་ཧྲཱིཿཡོངས་སུ་གྱུར་པ་ལས་པདྨ་འདབ་མ་བཅུ་དྲུག་པ་གཅིག་ཏུ་བསྒོམ་པར་
བྱའོ། །དེ་ཡོངས་སུ་གྱུར་པ་ལས་བུམ་པ་དཀར་པོ་བཅུ་དྲུག་བསྒོམ་པར་བྱའོ། །དེ་
ནས་བསྒྲུབ་བྱའི་སྙིང་གར་པདྨ་ལ་སོགས་པ་བསྒོམ་པར་བྱའོ། །དེ་ནས་བདག་རང་
གི་ཐུགས་ཀར་པདྨ་ལ་གནས་པའི་བུམ་པ་རྣམས་རང་གི་རྡོ་རྗེའི་ལམ་ནས། ཨོཾ་བྷ་མ་
ཛཱ་སྭ་སྟི་ཧྲཱིཿདི་པདྨ་མ་མཱ་ཨཱ་ཀཪྵ་ཡ་ཛཿཞེས་པའི་སྔགས་འདི་བསྒྲུབ་བྱའི་ལམ་ནས་
ཞུགས་ནས། བསྒྲུབ་བྱའི་པདྨའི་བདུད་རྩི་བཀུག་པར་བསམ་ཞིང་། དེ་ནས་བདག་
རང་གི་བུམ་པ་ལ་འདྲེས་པར་བསམ་མོ། །དེ་ནས་བདག་རང་གི་བུམ་པ་རྡོ་རྗེའི་ལམ་
ནས་ཞུགས་པར་བསམས་ལ་བཟླས་པ་བྱ་བ་ནི། ཨོཾ་ཧཱུྃ་ཞེས་ཞག་བདུན་གྱི་བར་དུ་
བསྒོམ་བཟླས་རྒྱུན་མ་ཆད་པར་བྱས་ནས་ཐལ་མོ་ཁ་སྦྱར་ཞིང་བདག་གི་ཞབས་འོག་
ཏུ་བསྒོམ་པར་བྱའོ། །འཇིག་རྟེན་དབང་དུ་བྱ་བའི་རིམ་པའོ། །རྒྱ་གར་གྱི་པཎྜི་ཏ་
ཨཱ་ཙརྱ་དེ་བ་ཤྲཱིས་རང་འགྱུར་དུ་བསྒྱུར་བའོ། །ཞྀཐི།། །
-244-

དཔལ་ས་སྐྱ་པའི་མན་ངག་གཅེས་པ་བཏུས་པ་རིན་པོ་ཆེའི་ཕྲེང་བ།